
A V I Z


asupra  propunerii legislative pentru modificarea şi completarea Legii nr.3/1977 privind pensiile de asigurări sociale de stat şi asistenţă socială.








In conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă menţionată mai sus, înregistrată sub nr.225/XVIII/11 din 26 martie 1998.


		Potrivit prevederilor art.57 din Regulamentul Camerei Deputaţilor, membrii comisiei au examinat propunerea legislativă privind modificarea şi completarea Legii nr.3/1977 privind pensiile de asigurări sociale de stat şi asistenţă socială, în şedinţa din         31 martie 1998.


		In urma dezbaterilor, cu majoritate de voturi, membrii Comisiei juridice, de disciplină şi imunităţi au hotărât să avizeze favorabil această propunere legislativă, cu recomandarea ca la dezbaterea în fond, Comisia pentru muncă şi protecţie socială  să ţină seama de punctul de vedere al Guvernului exprimat în conformitate cu prevederile art.110 alin. (1) şi art.137 alin.(5) din Constituţia României, cât şi de avizul favorabil al Consiliului Legislativ.








		Totodată, la dezbaterea în fond, se va avea în vedere şi propunerea legislativă  pentru modificarea şi completarea unor dispoziţii din Legea nr.3/1977 privind pensiile de asigurări sociale de stat şi asistenţă socială, înregistrată sub nr.52 din 23 martie 1998, vizând modificarea aceluiaşi act normativ.


		Prin obiectul său care vizează modificarea cadrului  general al protecţiei sociale, propunerea se încadrează în categoria legilor organice.

